Hjemløseshelteret, der blev sat op på Klostertorv i Aarhus i sidste uge, er allerede blevet fjernet igen på trods af, at det skulle have stået der i to måneder på forsøgsbasis.

Shelteret skulle have givet hjemløse og misbrugere i området et sted, de kunne være uden at være blevet jaget væk. Men nu bliver shelteret altså fjernet igen.

SE OGSÅ: Ny terrasse til hjemløse og udsatte indviet i Aarhus

Det sker efter flere klager over brugerne af shelterets opførsel. Ifølge rådmand Thomas Medom vurderede politiet, at shelteret skulle fjernes.

- Det var ikke det, jeg håbede på, men det var en forsøgsordning, og politiet vurderede, at shelteret skulle væk, siger rådmand Thomas Medom (SF) til tv2oj.dk.

SE OGSÅ: Falsk indsamler på spil i Aarhus

Andre løsninger på vej

Selvom forsøget med shelteret for hjemløse slog fejl, betyder det ikke, at man fra kommunens side opgiver udfordringerne på Klostertorv.

- Der er rigtig mange projekter på vej, vi skal have fundet en løsning på de udfordringer, der er ved Klostertov, siger Thomas Medom.

Beboerne i området oplevede hyppige slagsmål, og sågar at nogle af de hjemløse angreb folk i busskurerne på Klostertorv, det skriver Århus Stiftstidende i dag.